Yussuf Poulsen og Kasper Dolberg ville begge gerne have været med til U21-EM, men klubberne afviste at lade dem rejse med.

Niels Frederiksen har i dag udtaget truppen til U21-EM. Truppen rummer ikke Yussuf Poulsen og Kasper Dolberg, og det har sin naturlige årsag.

RB Leipzig og Ajax sagde nemlig nej til at frigive de to spillere til slutrunden.

- Som træner sørger man for at få alle brikker på plads på sin spilleplade. Når man har det, vælger man de 23, som skal med til slutrunden, ud, siger Frederiksen.

- Yussuf Poulsen og Kasper Dolberg kom aldrig på spillepladen, for jeg fandt ud af, at klubberne ikke ville frigive dem. Så de har egentlig ikke været inde i overvejelserne.

Ifølge Frederiksen havde begge spillere indikeret, at de gerne ville have været med til slutrunden, såfremt klubberne havde tilladt det.

jesper@bold.dk